CELEX: 62009CN0429
Language: el
Date: 2009-10-30 00:00:00
Title: Υπόθεση C-429/09: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Halle (Γερμανία) στις 30 Οκτωβρίου 2009 — Günter Fuß καά Stadt Halle (Saale)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/23
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Halle (Γερμανία) στις 30 Οκτωβρίου 2009 — Günter Fuß καά Stadt Halle (Saale)
   (Υπόθεση C-429/09)
   2010/C 24/41
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Halle
   
      Διάδικοι στην υπόθεση της κύριας δίκης
   
   
      Προσφεύγων: Günter Fuß
   
      Καθού: Stadt Halle (Saale)
   
      Προδικαστικά ερωτήματα
   
   
               1)
            
            
               Απορρέουν από την οδηγία του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας –οδηγία 2003/88/ΕΚ (1) – δευτερογενείς αξιώσεις στην περίπτωση που ο εργοδότης καθορίζει χρόνο εργασίας ο οποίος υπερβαίνει τα όρια του άρθρου 6, στοιχείο β', της οδηγίας 2003/88/ΕΚ;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, απορρέει η αξίωση μόνον από την παράβαση της οδηγίας 2003/88/ΕΚ ή προβλέπει το κοινοτικό δίκαιο και άλλες απαιτήσεις σε σχέση με την αξίωση όπως είναι π.χ. υποβολή αιτήματος για μείωση του χρόνου εργασίας έναντι του εργοδότη ή ύπαρξη πταίσματος κατά τον καθορισμό του χρόνου εργασίας;
            
         
               3)
            
            
               Στην περίπτωση που υπάρχει δευτερογενής αξίωση, τότε τίθεται το ερώτημα αν η αξίωση αυτή αφορά την αναγνώριση αυξημένου χρόνου αδείας με αντισταθμιστικό χαρακτήρα ή την καταβολή χρηματικής αποζημιώσεως καθώς και το ερώτημα ποια είναι τα κριτήρια του κοινοτικού δικαίου για τον υπολογισμό του ύψους της αξιώσεως;
            
         
               4)
            
            
               Τυγχάνουν απευθείας εφαρμογής οι περίοδοι αναφοράς του άρθρου 16, στοιχείο β', και/ή του άρθρου 19, δεύτερο εδάφιο, της οδηγίας 2003/88/ΕΚ σε μια περίπτωση όπως είναι η υπό κρίση στην οποία η εθνική νομοθεσία καθορίζει απλώς χρόνο εργασίας ο οποίος υπερβαίνει τον ανώτατο χρόνο εργασίας του άρθρου 6, στοιχείο β', της οδηγίας 2003/88/ΕΚ χωρίς να προβλέπει κάποιο αντιστάθμισμα; Αν θεωρηθεί ότι τυγχάνουν απευθείας εφαρμογής, τότε τίθεται το ερώτημα αν και, ενδεχομένως, με ποιον τρόπο πρέπει να γίνεται η αντιστάθμιση, όταν ο εργοδότης δεν προβαίνει σε αυτήν μέχρι της λήξεως της περιόδου αναφοράς;
            
         
               5)
            
            
               Ποια απάντηση πρέπει να δοθεί στα ερωτήματα 1 έως 4 κατά τη διάρκεια του χρόνου ισχύος της οδηγίας 93/104/ΕΚ (2) του Συμβουλίου, της 23ης Νοεμβρίου 1993;
            
         
      (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (EE L 299, σ. 9).
   
      (2)  Οδηγία 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας (EE L 307, σ. 18).